Čimanimani nacionālais parks
Čimanimani nacionālais parks (portugāļu: Parque Nacional de Chimanimani) ir 2020. gadā izveidots nacionālais parks Mozambikas rietumos, Manikas provincē, pie robežas ar Zimbabvi. Nacionālais parks ierīkots Čimanimani kalnos, parka teritorijā atrodas 2439 metrus augstais Bingas kalns, kas ir Mozambikas augstākā virsotne. Zimbabves pusē arī ierīkots nacionālais parks ar tādu pašu nosaukumu.